b'\n_START_ARTICLE_\nBispebjerg Hospital\n_START_PARAGRAPH_\nBispebjerg Hospital (ofte forkortet BBH) ligger i bydelen Bispebjerg i K\xc3\xb8benhavn og h\xc3\xb8rer under Region Hovedstaden. Hospitalet ble bygget i 1913 og er i dag arbeidsplass for 3 000 medarbeidere._NEWLINE_Hospitalet er omr\xc3\xa5dehospital for planleggingsomr\xc3\xa5det Byen som omfatter Frederiksberg og st\xc3\xb8rstedelen av K\xc3\xb8benhavns Kommune med i alt om lag 400 000 borgere. Dessuten inng\xc3\xa5r det i samarbeidet K\xc3\xb8benhavns Universitetshospital.\n_START_SECTION_\nSykehusapotek\n_START_PARAGRAPH_\nEn avdeling av sykehusapoteket Region Hovedstadens Apotek er beliggende p\xc3\xa5 Bispebjerg Hospital. Hospitalsapotekets personale leverer blant annet medisin og andre farmas\xc3\xb8ytiske tjenester til Bispebjerg Hospital.\n_START_SECTION_\nForskning\n_START_PARAGRAPH_\nForskningsmilj\xc3\xb8ene p\xc3\xa5 Bispebjerg Hospital omfatter flere faggrupper, som forsker i mange spesialomr\xc3\xa5der. B\xc3\xa5de fra hvordan man kan behandle og forebygge sykdommer ved \xc3\xa5 utnytte idrettsfolks tilpassningsevne, til hvordan man kan forhindre hudkreft, fremkalt av sollyset.\n_START_SECTION_\nSpesialiserte funksjoner\n_START_PARAGRAPH_\nHospitalet ivaretar mere spesialiserte funksjoner som for eksempel utredning av pasienter med lungekreft for i alt om lag 860 000 borgere innenfor planleggingsomr\xc3\xa5dene Syd og Byen. Innenfor hjertebehandling utf\xc3\xb8rer hospitalet KAG unders\xc3\xb8kelser og pacemaker implantater i samarbeide med Rigshospitalet. Dessuten finnes en stor hudavdeling p\xc3\xa5 hospitalet, der har en st\xc3\xb8rre forskningsavdeling. Tilh\xc3\xb8rende denne finnes en patologiavdeling med s\xc3\xa6rlig fokus p\xc3\xa5 dermatopatologi.\n_START_SECTION_\nAkkreditering av Bispebjerg Hospital\n_START_PARAGRAPH_\nSiden 2002 er hospitalet akkreditert av den amerikanske organisasjon Joint Commission, der har til form\xc3\xa5l \xc3\xa5 forbedre sikkerheten og kvaliteten ved hospitalers pleie og behandling internasjonalt. Den siste akkreditering fant sted i april 2008, hvor hospitalet ble innstillet til akkreditering.'